लिंगायत समुदाय के प्रभाव वाली 120 सीटों में आधी-61-भाजपा जीत गई। 2013 में वह इनमें से सिर्फ़ 20 जीती थीं। अपनी तरफ़ लुभाने की कोशिशों के बावजूद लिंगायत-क्षेत्र में कांग्रेस नीचे आ गई। पिछली बार 120 में से 74 सीटें उसके पास थीं, इस बार 33 कम हो कर 41 रह गईं। जेडीएस फिर भी तक़रीबन जस-की-तस रही। पिछली बार उसने 15 सीटें जीती थीं और इस बार 13 जीतीं। वोक्कालिंगा समुदाय के प्रभाव वाली 66 सीटों में पिछली बार भाजपा को 13 मिली थीं। इस बार बढ़ कर 18 हो गईं। कांग्रेस 24 से घट कर 20 पर थम गईं। जेडीएस की 24 से बढ़ कर 25 हुईं।